Ruumide kasutamise leping nr 3-2/7

Tallinna Rahvaülikool, registrikood 75016208, aadress Estonia pst 5a, Tallinn 10143, mida esindab direktor Hannelore Juhtsalu (edaspidi Rahvaülikool)
ning
Mittetulundusühing Rotalia, 80226758, Käina mnt 23, 92414, Kärdla, mida esindab Juhatuse liige Talvi Arb (edaspidi nimetatud Kasutaja),

keda edaspidi nimetatakse koos Pooled ja eraldi Pool, leppisid kokku alljärgnevas:

1. Üldsätted
1.1 Pooled juhinduvad Eesti Vabariigi seadustest ning käesolevast lepingust.
1.2 Kasutusse antav vara kuulub Tallinna linnale ja seda haldab Tallinna Rahvaülikool.
1.3 Tasu arvestamine toimub Tallinna Rahvaülikooli teenuste hinnakirja alusel, Tallinna Kultuuriameti käskkiri 12.12.2022 nr KSA-4/91 ja vastavalt lepingu punktis 3 sätestatud korrale.
1.4 Leping jõustub alates 10.01.2026 ning kehtib kuni 06.06.2026.

2. Lepingu objekt
2.1 Käesoleva lepingu järgi Rahvaülikool annab ja Kasutaja võtab kasutusse suure saali (ruumi(de) nimetus) Tallinna Rahvaülikoolis, aadressil Telliskivi 56.
2.2	Käesolev leping on sõlmitud vestlusringi läbiviimiseks Tallinna Rahvaülikooli ruumides vastavalt kirjalikult kokkulepitud ajagraafikule: laupäeviti üks kord kuus kell 14.00-16.00 järgmistel kuupäevadel:
10.01.26
07.02.26
07.03.26
11.04.26
09.05.26
06.06.26.                    
2.3 Kasutajal on õigus tarvitada tundide läbiviimiseks vajalikke üldkasutatavaid ruume (fuajee, tualetid, koridor).

3. Tasumise kord ja lepingust taganemine
3.1 Kasutaja maksab tasu vastavalt lepingule ja kehtivale hinnakirjale arve alusel ruumide üüri 18 eurot/tund (60 min) kord kuus Tallinna Linnakantselei Finantsteenistuse arveldusarvele.
3.2 Kasutaja maksab tasu ruumide kasutamise eest vastavalt tunniplaanile, kuid mitte vähem kui lepingus sätestatud ajavahemiku eest. Ületatud aja tasu arvestatakse täistundides vastavalt kehtestatud hinnakirjale. 
3.3 Maksetähtaja ületamisel arvestatakse viivist 0,15% iga kalendripäeva kohta, viivise tasumise nõue tekib summeeritult 3 € täitumisel. 
3.4 Arve mittesaamine ei õigusta lepingu tasu ja teiste maksete mittetasumist. Kui Kasutaja ei ole arvet õigeaegselt kätte saanud, on tal võimalik saada arve Rahvaülikooli poolt Kasutajale teatavaks tehtud kohas ja aegadel.
3.5 Õigeaegselt arve mittetasumisel ja Kasutaja kohustuste mittetäitmise puhul on Rahvaülikoolil õigus lepingust taganeda.

4. Kasutaja õigused ja kohustused
4.1 Kasutajal on õigus kasutada tundide läbiviimisel kaasa toodud tehnikat ja muud inventari Rahvaülikooli eelneval kirjalikul nõusolekul.
4.2 Kasutaja kohustub kasutama talle kasutada antud ruume punktis 2 nimetatud loengute / huviringide läbiviimiseks. 
4.3 Kasutaja kohustub teavitama Rahvaülikooli viivitamatult ruumide kasutamisega seotud muudatustest (kellaajad, inimeste arv, saaliplaan jm).
4.4 Kasutaja jätab tunnid ära, kui riigipühadel on maja suletud. 
4.5 Kasutaja kohustub hoidma korras kasutada antud vara ning kasutama seda vastavalt otstarbele heaperemehelikult. Kasutaja koristab pärast loengute / huviringide lõppemist punktis 2.1 nimetatud ruumid enda järel ja annab need Rahvaülikoolile üle samas seisukorras kui enne loengute/sündmuse algust. 
4.6 Kasutaja kohustub kindlustama loengute / huviringide toimumise ajal ning vahetult enne ja pärast loengute / huviringide korra ning mitte häirima Rahvaülikooli teistes ruumides viibivaid kolmandaid isikuid.
4.7 Kasutaja kohustub maksma Rahvaülikoolile tasu käesoleva lepingu punktis 3 märgitud summas ja viisil.
4.8 Kasutaja kohustub hüvitama loengute / huviringide käigus lõhutud seadmete, mööbli või ruumidele tekitatud kahjustuste eest vastavalt poolte kokkuleppele. Vajadusel kohustub Kasutaja hüvitama Rahvaülikoolile üritusjärgse koristamise kulutuse täies ulatuses. 
4.9 Kasutaja on kohustatud järgima Rahvaülikooli ruumides ja maja ees suitsetamise ja e-sigarettide kasutamise keeldu.
4.10 Kasutaja on kohustatud järgima Rahvaülikooli ruumides lahtise tule kasutamise keeldu.
4.11 Kasutaja järgib koroonaviirusega seoses kehtestatud riiklikke piiranguid, tagab üritusel / loengul / huviringi toimumisel desovahendite olemasolu ja isikukaitsevahendid (mask, visiir vm, edaspidi IKV) igale üritusel / loengul / huviringis  osalejale (tasu eest või tasuta) ning tagab, et kõik osalejad kasutavad IKV-d.
4.12 IKV-d ei ole vaja kasutada, kui ürituse / loengu / huviringi olemuse, osaleja rolli (nt võistleja, esineja, sh näitleja või laulja) või inimese tervisest tingitud asjaolude tõttu ei ole see võimalik.

5. Rahvaülikooli õigused ja kohustused
5.1 Rahvaülikoolil on õigus kontrollida Kasutaja poolt ruumide kasutamise sihipärasust ja kasutamise ajast kinnipidamist.
5.2. Rahvaülikoolil on õigus nõuda Kasutaja tegevuse lõpetamist, kui loengute / huviringide ajal toimuv seab ohtu Rahvaülikooli ruumide, interjööri või vara säilimise.
5.3. Rahvaülikoolil on õigus teha muudatusi ruumide kasutamise lepingus kui Rahvaülikoolil on vaja ruume enda vajadusteks, tingimusel, et ta teatab sellest Kasutajale ette vähemalt 20 (kakskümmend) kalendripäeva.
5.4 Rahvaülikool kohustub tagama ruumide kütte, ventilatsiooni ning heakorra ja kokkuleppel administraatori kohaloleku.
5.5 Rahvaülikool kohustub tegema endast oleneva, et majas viibivate kolmandate isikute tegevus ei häiri Kasutaja korraldatavaid loenguid / huviringe.

6. Poolte vastutus ja vaidluste lahendamine
6.1 Pooled täidavad omapoolseid kohustusi nõuetekohaselt, mõistlikult, heas usus, järgides  vajalikku hoolsust ning arvestades tavasid ja praktikat.
6.2 Pooled vastutavad teineteisele oma lepingujärgsete kohustuste täitmata jätmise või mittekohase täitmisega tekitatud kahju eest.
6.3 Poolele lepingu rikkumisega tekitatud kahju hüvitab kahju tekitanud Pool.
6.4 Kasutaja pretensioonid Rahvaülikoolile seoses loengute / huviringide korraldusega või tema poolt tekitatud kahju eest tuleb esitada kirjalikult viivitamatult kuid mitte hiljem kui 5 (viie) tööpäeva jooksul peale sündmuse toimumist. Hilisemaid pretensioone ei arvestata.
6.5 Rahvaülikooli pretensioonid Kasutajale seoses loengute / huviringide korraldusega või tema poolt tekitatud kahju eest tuleb esitada kirjalikult viivitamatult kuid mitte hiljem kui 5 (viie) tööpäeva jooksul peale sündmuse toimumist. Hilisemaid pretensioone ei arvestata.
6.6 Pooled ei vastuta kohustuste täitmata jätmise eest, kui lepingu mittekohase täitmise põhjustab teine Pool lepingut mittekohaselt täites või kui see on tingitud vääramatust jõust. Pooled käsitavad vääramata jõuna ka Vabariigi Valitsuse poolt  COVID-19 haiguse leviku tõkestamiseks kehtestatud piiranguid avalike ürituste korraldamiseks või liikumisvabaduseks.
6.7 Lepingut saab muuta või lõpetada enne lepingukohustuste täitmist vaid Poolte kirjalikul kokkuleppel või e-posti teel. E-posti teel sõlmitud teenuse osutamise lõpukuupäeva muutmine loetakse lepingu lisaks.
6.8 Lepinguosalised lahendavad lepingu täitmisel tekkivad vaidlused läbirääkimiste teel. Kui läbirääkimised ei anna tulemusi, lahendatakse vaidlus seaduses ettenähtud korras Harju Maakohtus.

7. Muud tingimused
7.1 Leping loetakse sõlmituks, kui sellele on alla kirjutanud mõlemad Pooled ja kehtib kuni Pooled on lepingukohustused täitnud. 
7.2 Poolte esindajad:
7.2.1 Rahvaülikooli esindaja on  Lea Mäemat, 53303390, lea.maemat@kultuur.ee.
7.2.2 Kasutaja esindaja on Talvi Arb, 56217480, talvi@tah.ee.
7.3 Punktis 7.2 nimetatud andmete muutumisest teatab Pool teistele Pooltele e-posti või telefoni teel kolm (3) tööpäeva ette.

8. Poolte rekvisiidid ja allkirjad

Rahvaülikool	Kasutaja	
Hannelore Juhtsalu	Talvi Arb	
Tallinna Rahvaülikool		
Estonia pst 5a, Tallinn 10143	Käina mnt 23, 92414, Kärdla	
Telefon: 630 6508	Telefon: 56217480	
E-post: info@kultuur.ee	E-post: talvi@tah.ee	
		
(allkirjastatud digitaalselt)	(allkirjastatud digitaalselt)